b'\n_START_ARTICLE_\nVal M\xc3\xbcstair\n_START_SECTION_\nKieli\n_START_PARAGRAPH_\nVal M\xc3\xbcstair on vahvimpia retoromaanin kielen alueita: kunnan valtakieli on retoromaani ja sen paikallinen murre vallander. Vuonna 2000 noin 90\xc2\xa0% m\xc3\xbcstairlaisista hallitsi retoromaanin ja 75\xc2\xa0%:lle se oli p\xc3\xa4\xc3\xa4kieli. Kouluopetuksessa retoromaani on p\xc3\xa4\xc3\xa4opetuskieli ensimm\xc3\xa4iset kolme vuotta, jonka j\xc3\xa4lkeen opetus muuttuu v\xc3\xa4hitellen saksankieliseksi.\n_START_SECTION_\nN\xc3\xa4ht\xc3\xa4vyydet\n_START_PARAGRAPH_\nKunnan t\xc3\xa4rkein n\xc3\xa4ht\xc3\xa4vyys on Unescon maailmanperint\xc3\xb6kohteisiin kuuluva St. Johannin benediktiiniluostari. My\xc3\xb6s Sveitsin it\xc3\xa4isin paikka Piz Chavalatsch sijaitsee Val M\xc3\xbcstairissa.\n_START_SECTION_\nUrheilu\n_START_PARAGRAPH_\nVal M\xc3\xbcstairissa toimii hiihtoseura SC Val M\xc3\xbcstair, jonka tunnetuin edustaja on kunnassa asuva maastohiiht\xc3\xa4j\xc3\xa4 Dario Cologna.'